Den Vest-Sjællandske Avis, 1816-02-17
Athene for November findes en vidløftig Betragtning over ham, som æstbetisk Skribent, som er en Fortsættelse fra October Heftet. Sammenligningen imellem ham og Voltaire continueres; de vare begge vittige og almindelig berømte Skribentere, forresten er deres Aands Liighed ikke stor, Holberg har aldrig spottet Christendommen, som Voltaire. Begge har skrevet et komisk Heltedigt, men Peder Paars er ikke saa usædelig, som Pigen af Orleans. Af de Gamle har Holberg meest Lighed med Aristophanes, som han efterlignede i den komiske Allegorie, og hvis Plutus og Riddere, han havde benyttet til sine Komedier Plutus og Republiken. Efter Holberg har ikke Dannemark frembragt nogen komisk Digter, som kan sættes ved Siden af ham. (Talent til det ægte komiske er desuden en saare sielden Egenskab hos Menneskene; da kun, som man overalt vil finde ved Historieskrivere, Reiseskrivere og deslige, meget faae ere oplagte til ret at observere Menneskene, og faae ere desuden i den Stilling i Livet at de har veilighed til tilbørligt at uddanne dette Talent, om de end og besidde det, og da den Evne at see, det man bemærker hos Menneskene, fra den komiske Side forudsætter et Fond af godt Humeur, som Livets Gang ikke altid tillader at bevare, og ofte af Hiertets Haardhed, som ikke engang var at ønske at skulde være for almindeligt). Kammerraad Pauli søgte forgiæves paa Holbergs Tid at være hans Medbeiler; Wivet og Wibe traadte ikke uhældig i Holbergs Fodspor, men deres Arbeider vare kun faae. Ewalds Harlekin Patriot og brutale Klappere ere to komiske Dramer, som fuldkommen kunne staae ved Siden af Holberg, men deres Æmne har ikke et saa almindeligt Jnterresse. Wessels Kierlighed uden Strømper er en saare vittig Parodie, men har ikke den Rigdom paa komiske Scener, som Ulysses af Jthaka. Tode og Falsen har leveret gode komiske Stykker. Prams Ægtskabsskole er en muntert og veltegnet dramatise Skildring, to Lystspil af ham Negeren og Brønden, ere endnu utrykte. Rahbeks Sommeren eller det kiøbenhavnske Landlevnet er en national og interressant Comoedie. Olufsens Gulddaase besidder megen komist Styrke, men hans Diction og Charakteertegning mangle meget i Fuldkommenhed. Heiberg er den dramatiske Skribent, som baade i Frugtbarhed og Vittighed kommer Holberg nærmest, dog besidder han ikke nær saamegen Talent for det lave komiske som han, og den høiere Komoedie er hans egentlige Fag; hans Skuespil blive ogsaa sieldent spilte. Oehlenschlager har viist ved endeel af sine Smaaestykker at han ikke mangler Talent for det Komiske, og Jean Poul siger i sin Dom over hans Aladdin, J øvrigt har Himlen skienket Forfatteren Sands og Kraft for det kom ske, et reent komisk Digt af denne Danske vilde være en skiøn Viinhøst for os, Forfatteren til disse Betragtninger over Holberg og hans Efterfølgere. tilføier en bemærkning, som fortiener at tages til Eftertanke, nenlig at man paa den danske Skueplads formeget spiller Oversættelser af fremmede og tildeels maadelige Skuespil, og forsømmer at spille nationale Stykker, endskiøndt man har saamange gode af disse, hvorved Skuepladsen ophører at være. en national Skueplads, man burde kun sieldent og til Afvexling spille oversatte Stykker og det kun Mesterværker, saaledes er det priseligt at man begynder at opføre Schakespears Stykker paa Kiøbenhavns Theater. (Fortsat.)